cyanic-selkie/wikianc huggingface dataset:
ไอโฟน 6
ซอฟต์แวร์
สายพันธ์ iPhone 6 จัดส่ง iOS 8 ใส่มาในเครื่องเลย ในขณะที่ iPhone 5S ส่งมากับ iOS 7 ที่มาในเครื่องเลยเช่นกัน แอปพลิเคชันจะสามารถใช้ประโยชน์จากขนาดหน้าจอที่เพิ่มขึ้นใน iPhone 6 และ 6 Plus เพื่อแสดงข้อมูลเพิ่มเติมบนจอ ตัวอย่างเช่นแอพจดหมายจะใช้รูปแบบ หน้าต่างสองหน้าซ้อนกันคล้ายกับของ iPad เมื่ออุปกรณ์อยู่ในโหมดแนวนอนบน iPhone 6 พลัส เมื่อมันใช้อัตราส่วนลักษณะ (aspect ratio) เหมือนกัน แอปพลิเคชันที่ออกแบบมาสำหรับ iPhone 5, 5C และ 5S สามารถเพิ่มขนาดเพื่อใช้งานบน iPhone 6 และ 6 พลัสได้ เพื่อปรับปรุงการใช้งานของอุปกรณ์ที่มีหน้าจอขนาดใหญ่และมี "ความสามารถในการเข้าถึง"เพิ่มเติม การสัมผัสปุ่ม Home สองครั้งจะเลื่อนครึ่งบนของเนื้อหาของหน้าจอลงไปครึ่งล่างของหน้าจอ ฟังก์ชันนี้จะช่วยให้ผู้ใช้สามารถไปที่ปุ่มต่างๆที่ตั้งอยู่ใกล้ด้านบนของหน้าจอเช่นปุ่ม "ย้อนกลับ" ในมุมบนด้านซ้าย
ปัญหาทางเทคนิค
iPhone 6 และ 6 พลัสได้รับผลกระทบจากปัญหาหลายอย่างที่เกี่ยวข้องกับฮาร์ดแวร์ที่โดดเด่นดังต่อไปนี้:
ตัวเครื่องงอ
ไม่นานหลังจากที่ปล่อยออกสู่ตลาด ก็มีรายงานว่าตัวเครื่องของ iPhone 6 พลัสมีความเสี่ยงต่อการคดงอหากถูกกดทับเช่นเมื่อถูกเก็บไว้ในกระเป๋าคับ ๆ ของผู้ใช้ ในขณะที่ปัญหาดังกล่าวจะไม่ได้จำกัดอยู่แต่เฉพาะกับ iPhone 6 พลัสเท่านั้น ข้อบกพร่องการออกแบบได้เป็นที่รู้จักในหมู่ผู้ใช้สื่อสังคมว่าเป็น "bendgate." การศึกษาโดย'รายงานผู้บริโภค'พบว่า iPhone 6 และ 6 พลัสทนทานมากกว่า HTC One เล็กน้อย แต่ทนทานน้อยกว่ามากเมื่อเทียบโทรศัพท์อื่น ๆ ที่ผ่านการทดสอบ
แอปเปิ้ลตอบสนองต่อข้อกล่าวหาเรื่องการคดงอของตัวเครื่องโดยระบุว่าบริษัทได้รับข้อร้องเรียนเพียงเก้าเรื่องของอุปกรณ์คดงอและระบุว่าความเสียหายที่เกิดขึ้นอันเนื่องมาจากการใช้งานปกติเป็นเรื่องที่ "หายากมาก" บริษัทยืนยันว่า iPhone 6 และ 6 พลัสได้ผ่านการทดสอบความทนทานเพื่อให้แน่ใจว่าพวกมันจะทนทานสำหรับการใช้งานในชีวิตประจำวัน บริษัทได้เสนอที่จะเปลี่ยนโทรศัพท์มือถือที่คดงอให้ใหม่ถ้ามันถูกทดสอบแล้วว่าการคดงอก็ไม่ได้เกิดขึ้นโดยตั้งใจ
เมื่อวันที่ 1 ตุลาคม 2014 มีรายงานโดย Axel Telzerowm หัวหน้าบรรณาธิการของนิตยสารเทคโนโลยีของเยอรมันชื่อ Computer Bild ว่าหลังจากการโพสต์วิดีโอที่ผู้ดำเนินรายการสามารถดัด iPhone 6 พลัสให้คดงอได้ ตัวแทนของแอปเปิ้ลเยอรมนีแจ้งต่อสื่อสิ่งพิมพ์ว่าวิดีโอดังกล่าวจะถูกระงับในงานกิจกรรมของแอปเปิ้ลในอนาคตและนิตยสารที่นำเสนอวิดีโอจะไม่ได้รับอุปกรณ์สำหรับการทดสอบได้โดยตรงจากแอปเปิ้ลอีกต่อไป บริษัท Telzerowm ได้โต้ตอบว่า "เราขอแสดงความยินดีกับคุณสำหรับ iPhone รุ่นใหม่ที่ดีของคุณ, แม้ว่าหนึ่งในพวกมันจะมีจุดอ่อนเล็กน้อยกับกรอบใส่ของมัน แต่เราผิดหวังอย่างมากเกี่ยวกับการขาดความเคารพของบริษัทของคุณ"
กัดผม
เมื่อวันที่ 3 ตุลาคม 2014 ชุมชนแอปเปิล 9to5Mac โพสต์ข้อความอ้างว่าผู้ใช้ iPhone 6 และ iPhone 6 พลัสบางคนได้บ่นบนเว็บไซต์เครือข่ายสังคมว่าโทรศัพท์ฉีกผมของเขาเมื่อเขาถือโทรศัพท์ใกล้กับหูของเขาเมื่อมีการโทรเข้าหรือโทรออก ข้อบกพร่องการออกแบบที่สองนี้ถูกเรียกว่า "hairgate" ผู้ใช้ทวิตเตอร์อ้างว่าตะเข็บระหว่างหน้าจอแก้วและอะลูมิเนียมด้านหลังของ iPhone 6 เป็นตัวสร้างปัญหาโดยไปจับกับผมที่เข้าไปข้างใน
ประสิทธิภาพของ Flash storage
ผู้ใช้บางคนรายงานว่า iPhone 6 รุ่น 64 และ 128 GB และ iPhone 6 พลัสรุ่น 128 GB บางตัวมีประสบกับปัญหาด้านประสิทธิภาพเป็นกรณีที่หายากโดยมีการผิดพลาดและรีบูตแบบสุ่ม 'ธุรกิจเกาหลี'รายงานว่าปัญหาเกี่ยวข้องกับ  NAND ที่ใช้เก็บข้อมูลแบบสามระดับ (triple-layer cell NAND) ของรุ่นที่ได้รับผลกระทบ เซลล์สามระดับสามารถเก็บข้อมูลได้สามบิตต่อเซลล์แฟลชและมีราคาถูกกว่าเซลล์แบบประชันระดับ (dual-layer cell) แต่ต้องสูญเสียความสามารถเป็นการแลกเปลี่ยน มีรายงานว่าแอปเปิ้ลได้วางแผนที่จะเปลี่ยนรูปแบบสายพันธ์ที่ได้รับผลกระทบกลับไปเซลล์แฟลชแบบหลายชั้น (multi-level cell) และจะแก้ไขปัญหาประสิทธิภาพการทำงานบนอุปกรณ์ที่มีอยู่ใน iOS ที่จะมีการปรับปรุงในอนาคต
ปัญหาการป้องกันภาพ Optical สั่นไหว (OIS)
มีรายงานว่าระบบการป้องกันภาพ Optical สั่นไหว (Optical image stabilization) ในบางรุ่นของ iPhone 6 Plus ทำงานผิดพลาด มันล้มเหลวในการสร้างความมั่นคงอย่างเหมาะสมในขณะที่โทรศัพท์ถูกถือไว้นิ่งๆอย่างสมบูรณ์ ทำให้เกิดภาพมัวและภาพวิดีโอเป็น "คลื่น" ระบบการป้องกันภาพ Optical สั่นไหวนี้ยังพบว่าจะได้รับผลกระทบจากอุปกรณ์ที่ใช้แม่เหล็กเช่นสิ่งแนบเลนส์ของผู้ผลิตบุคคลที่สาม; แอปเปิ้ลได้ออกคำแนะนำให้กับผู้ใช้และผู้ผลิตอุปกรณ์เสริมที่ได้รับใบอนุญาตของบริษัทโดยเตือนว่าอุปกรณ์แม่เหล็กหรือโลหะอาจทำให้ระบบ OIS ทำงานผิดปกติ
หญ้าลอยลม
หญ้าลอยลม เป็นหญ้าที่ขึ้นตามชายหาด ลำต้นทอดเกาะติดกับผืนทราย ลำต้นเหนียวขึ้นทอดต่อกันเป็นร่างแหคลุมพื้นทราย โดยหยั่งรากยึดเป็นจุด ๆ  ใบงอกจากต้นเป็นรูปดาวกระจาย เมื่อถูกทรายกลบจะแทงยอดใหม่ขึ้นมาใหม่ได้ และใบที่หลุดออกจากต้นก็จะปลิวตามลมแล้วไปงอกเป็นต้นใหม่ได้เช่นกัน ใบแข็ง ป้องกันการสูญเสียน้ำ  ระบบรากและลำต้นแบบร่างแหช่วยยึดผืนทรายและหาน้ำ และคอยดักเศษไม้เศษใบไว้ย่อยสลายสะสมเป็นสารอินทรีย์หน้าผิวดิน  ช่อดอกออกเป็นรัศมีทุกทาง เมื่อผลแก่ ช่อผลจะหลุดจากต้น
ชินจัง: มีแอนด์เดอะโปรเซสเซอร์ออนซัมเมอร์วาเคชัน
ชินจัง: มีแอนด์เดอะโปรเซสเซอร์ออนซัมเมอร์วาเคชัน (Shin-chan: Me and the Professor on Summer Vacation) เป็นวิดีโอเกมผจญภัยในปี 2564 พัฒนาโดยนีออส, มิลเลนเนียมคิทเชน และ สตาร์แฟคทอรี ออกแบบและเขียนบทโดยแคซ อายาเบะ ตัวเกมสร้างจากมังงะและอนิเมะเรื่อง เครยอนชินจัง ซึ่งได้รับการอธิบายว่าเป็นเกมที่สืบทอดจิตวิญญาณของชุดวิดีโอเกม โบคุโนะนัตสึยาสุมิ กำกับโดยอายาเบะและพัฒนาโดยมิลเลนเนียมคิทเชน เช่นเดียวกับ โบคุโนะนัตสึยาสุมิ เกม มีแอนด์เดอะโปรเซสเซอร์ออนซัมเมอร์วาเคชัน ติดตามตัวละครของผู้เล่นในขณะที่เขาใช้เวลาช่วงวันหยุดฤดูร้อนในสภาพแวดล้อมแบบไม่เป็นเส้นตรงโดยมีเป้าหมายหรือภาระหน้าที่ในรูปแบบการเล่นที่กำหนดไว้เพียงเล็กน้อย
การวางแผนสำหรับ มีแอนด์เดอะโปรเซสเซอร์ออนซัมเมอร์วาเคชัน เริ่มขึ้นในปี 2561 เมื่ออากิระ นางาชิมะ โปรดิวเซอร์ของนีออส นึกถึงแนวคิดของเกมที่ผสมผสานองค์ประกอบจากเครยอนชินจังและ โบคุโนะนัตสึยาสุมิ และติดต่ออายาเบะอย่างเป็นทางการเกี่ยวกับการพัฒนาโปรเจ็กต์ในปี 2562 ทีมพัฒนาเกม Attack of the Friday Monsters! A Tokyo Tale เกมก่อนหน้านี้ของอายาเบะในปี 2556 ส่วนใหญ่ได้กลับมาพัฒนา มีแอนด์เดอะโปรเซสเซอร์ออนซัมเมอร์วาเคชัน รูปแบบกราฟิกของตัวเกมมีความโดดเด่นด้วยการผสมผสานระหว่างการออกแบบสองมิติและความผิดแปลกของตัวละคร เครยอนชินจัง พร้อมพื้นหลังที่วาดด้วยมืออย่างละเอียด
มีแอนด์เดอะโปรเซสเซอร์ออนซัมเมอร์วาเคชัน วางจำหน่ายในโซนญี่ปุ่นสำหรับนินเท็นโด สวิตช์ในวันที่ 15 กรกฎาคม 2564 และทั่วโลกสำหรับสวิตช์, เพลย์สเตชัน 4 และ ไมโครซอฟท์ วินโดวส์ ในเดือนสิงหาคม 2565 ตัวเกมได้รับกระแสแง่บวกจากนักวิจารณ์ โดยรวมแล้วตัวเกมแข็งแกร่งน้อยกว่าเกมในชุดเกม โบคุโนะนัตสึยาสุมิ แต่ยกย่อง มีแอนด์เดอะโปรเซสเซอร์ออนซัมเมอร์วาเคชัน สำหรับรูปแบบภาพ บรรยากาศ และการปรับเนื้อหาต้นฉบับของ เครยอนชินจัง
รูปแบบการเล่น
รูปแบบการเล่นของ มีแอนด์เดอะโปรเซสเซอร์ออนซัมเมอร์วาเคชัน จะคล้ายกับ โบคุโนะนัตสึยาสุมิ ซึ่งเป็นชุดวิดีโอเกมที่พัฒนาก่อนหน้านี้โดยมิลเลนเนียมคิทเชน และกำกับโดยแคซ อายาเบะ ในทั้งสองเกม ผู้เล่นควบคุมเด็กหนุ่ม โบคุใน โบคุโนะนัตสึยาสุมิ, ชินโนะสุเกะใน มีแอนด์เดอะโปรเซสเซอร์ออนซัมเมอร์วาเคชัน ในสภาพแวดล้อมแบบไม่เป็นเส้นตรงในขณะที่เขาไปเที่ยวพักผ่อนช่วงฤดูร้อน มีแอนด์เดอะโปรเซสเซอร์ออนซัมเมอร์วาเคชัน แตกต่างทั้งการรวมตัวละครจากซีรีส์ เครยอนชินจัง และการรวมองค์ประกอบเหนือจริง เช่นไดโนเสาร์ ซึ่งแตกต่างจาก โบคุโนะนัตสึยาสุมิ ที่เหมือนจริงมากกว่า
ในขณะที่รูปแบบการเล่นของ มีแอนด์เดอะโปรเซสเซอร์ออนซัมเมอร์วาเคชัน ถูกตีกรอบอย่างหลวม ๆ โดยภารกิจของชินโนะสุเกะในการเติมบันทึกวันหยุดของเขาด้วยรูปภาพและค้นหาเรื่องราวที่น่าสนใจเพื่อตีพิมพ์ในหนังสือพิมพ์ท้องถิ่น ผู้เล่นมีอิสระที่จะใช้เวลาตามที่เห็นสมควร โดยมีเป้าหมายหรือข้อผูกมัดที่ตั้งไว้เพียงเล็กน้อย ลักษณะรูปแบบการเล่นแบบไม่เป็นเส้นตรงและผ่อนคลาย ได้รับการออกแบบเพื่อดึงดูดผู้ชมจำนวนมาก ตั้งแต่แฟน เครยอนชินจัง ในวัยเด็กไปจนถึงแฟนของ โบคุโนะนัตสึยาสุมิ ในวัยผู้ใหญ่ ตัวเกมมีระบบรางวัลความสำเร็จตามกิจกรรมต่าง ๆ เช่น การจับแมลง ตกปลา ปลูกผัก และทำธุระให้ชาวเมือง เวลาผ่านไปจากวันสู่คืน โดยมีกิจกรรมและเหตุการณ์บางอย่างที่จัดขึ้นในช่วงเวลาเฉพาะของวัน
เนื้อเรื่อง
เช่นเดียวกับในซีรีส์ เครยอนชินจัง เกม มีแอนด์เดอะโปรเซสเซอร์ออนซัมเมอร์วาเคชัน จะติดตามการผจญภัยที่ตลกขบขันและมักจะเหนือจริงของโนฮาระ ชินโนะสุเกะ วัย 5 ขวบ (หรือ "ชินจัง") และครอบครัวของเขา คุณพ่อฮิโรชิ คุณแม่มิซาเอะ น้องสาวฮิมาวาริ และชิโระ สุนัขของครอบครัว เมื่อฮิโรชิเดินทางไปทำธุรกิจที่คิวชูเป็นเวลาหนึ่งสัปดาห์ ครอบครัวที่เหลือก็เดินทางไปพักผ่อนกับเขาที่บ้านของเพื่อนสมัยเด็กของมิซาเอะในเมืองชนบทอาโซะ ในจังหวัดคูมาโมโตะ เมื่อมาถึงสถานีคูมาโมโตะ ครอบครัวโนฮาระได้รับการติดต่อจากดร. อาคุโนะ นักวิทยาศาสตร์ผู้คลั่งไคล้ซึ่งให้กล้องแก่ชินโนะสุเกะที่สร้างภาพประกอบมากกว่าภาพถ่าย หลังจากครอบครัวโนฮาระมาถึงอาโซะได้ไม่นาน อาคุโนะก็ปรากฏตัวอีกครั้งพร้อมกับไดโนเสาร์ที่เขาอ้างว่าดึงมาจากอดีตโดยใช้การเดินทางข้ามเวลา เมื่อชินโนะสุเกะพบเห็นอาคุโนะเรียกไดโนเสาร์มาที่ห้องทดลองของเขา อาคุโนะทำให้ชินโนะสุเกะอยู่ในวงจรเวลาที่ซ้ำไปซ้ำมาเจ็ดวันในวันหยุดของเขา
สะดุดรักยัยจอมพลัง
สะดุดรักยัยจอมพลัง (อังกฤษ: My Mighty Princess, เกาหลี:여대생 ) เป็นภาพยนตร์เกาหลี ที่ออกฉายในปี ค.ศ. 2008 กำกับโดย กวัก แจ-ยง นำแสดงโดย ชิน มิน-อา
เนื้อเรื่องย่อ
โซฮวี ทายาทเพียงคนเดียวของตระกูลจอมยุทธ์ที่แข็งแกร่ง ซึ่งมีพละกำลังมหาศาลและวิชาการต่อสู้อันล้ำเลิศของ โซฮวี ทำให้เธอเป็นที่ขยาดกลัวในกลุ่มเพื่อนๆ รวมไปถึง จุนโม หัวหน้าทีมฮอกกี้พราวเสน่ห์ที่เธอตกหลุมรัก โซฮวี ตัดสินใจหันหลังให้สังเวียนการต่อสู้ เพื่อเริ่มต้นชีวิตใหม่เฉกเช่นเด็กสาวธรรมดา พ่อของเธอ เกรงว่าจะสูญเสียผู้สืบทอดตำราวิทยายุทธ์ของตระกูลไป จึงเรียกตัว อิลยอง เพื่อนสมัยเด็กของ โซฮวี ให้มาโน้มน้าวเธอให้กลับมาจับกระบี่อีกครั้ง ขณะเดียวกันนั้น ฮึกบง ผู้ชั่วร้าย หวังจะก้าวขึ้นเป็นจ้าวยุทธภพ จึงออกอาละวาดสังหารจอมยุทธ์ ไปรายแล้วรายเล่า พ่อของ โซฮวี ออกไปเผชิญหน้ากับ ฮึกบง เช่นกัน แต่ก็ต้องพ่ายแพ้อย่างหมดรูป สถานการณ์สุดเลวร้ายนี้เองที่ผลักดันให้ โซฮวี ลุกขึ้นสู้อีกครั้งหนึ่ง เพื่อแก้แค้นให้พ่อของเธอให้จงได้
ลิงลม
ลิงลม หรือ นางอาย หรือ ลิงจุ่น (Slow lorises, Lorises; อินโดนีเซีย: Kukang) เป็นสกุลของสัตว์เลี้ยงลูกด้วยนมสกุลหนึ่ง ในวงศ์ Lorisidae ในอันดับไพรเมต (Primates) ใช้ชื่อวิทยาศาสตร์ว่า Nycticebus (/นิค-ติ-ซี-บัส/)
ศัพทมูลวิทยา
ลิงลม โดยปกติแล้วที่เคลื่อนไหวได้เชื่องช้ามาก แต่จะว่องไวในเวลากลางคืน เมื่อหาอาหาร และเวลาที่โดนลมพัด อันเป็นที่มาของชื่อ เมื่อตกใจจะเอาแขนซุกใบหน้าไว้ อันเป็นที่มาของชื่อสามัญในภาษาไทยอีกเช่นกัน
โดยคำว่า "Loris" (/ลอ-ริส/) ในภาษาอังกฤษนั้น มาจากภาษาดัตช์คำว่า "Loeris" อันหมายถึง "ตัวตลกในละครสัตว์" ในขณะที่ภาษาจีนจะเรียกลิงลมว่า "懒猴" (พินอิน: Lǎn hóu) หมายถึง "ลิงขี้เกียจ" อันเนื่องจากการเคลื่อนไหวที่เชื่องช้า
ลักษณะ
ลิงลมมีรูปร่างโดยรวม คือ มีขนนุ่มสั้นเหมือนกำมะหยี่ ลำตัวป้อมกลมอ้วน รูปร่างหน้าตาน่ารักเหมือนตุ๊กตา มีตากลมโต มีจำนวนฟันและเขี้ยวที่เขียนเป็นสูตรได้ว่า  สีขนมีความหลากหลายแตกต่างกันตามสภาพพื้นที่ที่อยู่อาศัย และแต่ละชนิด บางชนิดจะมีรอยขีดคาดตามใบหน้า, ส่วนหัว, ดวงตา และเส้นกลางหลัง อันเป็นลักษณะสำคัญในการแบ่งแยกชนิด มีส่วนหางที่สั้นมากจนดูเหมือนไม่มีหาง น้ำหนักเมื่อโตเต็มที่ประมาณ 1 กิโลกรัม
นอกจากนี้แล้ว ลิงลมยังเป็นสัตว์ที่มีลิ้น 2 ลิ้น คือ ลิ้นสั้น กับ ลิ้นยาว ใช้ประโยชน์ในการกินอาหารแตกต่างกัน รวมถึงมีกระดูกสันหลังที่มีลักษณะพิเศษที่สามารถบิดตัวได้คล้ายงูอีกด้วย จึงใช้ในการปีนป่ายต้นไม้ได้เป็นอย่างดี อีกทั้งสภาพของขนและสียังสามารถแฝงตัวให้กลมกลืนกับธรรมชาติได้ด้วย
ซึ่งลิงลมเป็นสัตว์ที่มีวิวัฒนาการเช่นนี้มานานกว่า 50 ล้านปีมาแล้ว
การจำแนก
ปัจจุบัน แบ่งออกเป็น 8 ชนิด ได้แก่ (ในอดีตถูกแบ่งเพียง 2 หรือ 3 หรือเคยเชื่อว่ามีเพียงชนิดเดียว แต่จากการศึกษาของนักวิทยาศาสตร์พบว่าอาจมีได้ถึง 12 ชนิด )
พฤติกรรมและสถานะ
ปัจจุบัน นักวิทยาศาสตร์ยังไม่ทราบถึงสาเหตุที่แท้จริงของการมีพิษนี้ แต่พิษนี้ใช้ประโยชน์ได้ในการล่าเหยื่อ หรืออาจจะใช้ประโยชน์ในการกำจัดปรสิตตามตัว เพราะลิงลมจะไม่มีเห็บหรือหมัดตามตัวเหมือนสัตว์ในอันดับไพรเมตจำพวกอื่น เคยมีข้อสันนิษฐานว่าลิงลมอาจจะได้พิษนี้มาจากแมลงหรือแมงมีพิษจำพวกต่าง ๆ ที่กินเป็นอาหาร เช่น มด และกิ้งกือ ซึ่งเป็นอาหารโปรดของลิงลม เพราะพบพิษลักษณะเดียวกันนี้ในมดและกิ้งกือ อีกทั้งยังมีความเป็นไปได้อีกว่า มีพิษไว้สำหรับสู้กับลิงลมเพศเดียวกันตัวอื่น โดยเฉพาะตัวผู้ เพื่อประกาศอาณาเขตและแย่งชิงคู่ครอง เพราะลิงลมจะต่อสู้กันเองด้วยการกัดและเหวี่ยงอย่างรุนแรง ซึ่งอาจบาดเจ็บสาหัสถึงขั้นตายได้
left|thumb|ลิงลมที่เอาแขนซุกใบหน้าไว้ ลิงลมสถานะในปัจจุบัน อยู่ในสถานะที่ใกล้สูญพันธุ์แล้วในธรรมชาติ ด้วยความน่ารักจึงมักถูกจับไปเป็นสัตว์เลี้ยงบ่อย ๆ โดยผู้ขายหรือผู้เลี้ยงมักจะตัดเขี้ยวหรือฟันหน้าออกทั้งซี่บนและล่าง โดยที่เหลือรากฟันอยู่ เพื่อมิให้ถูกกัด ซึ่งลิงลมบางตัวอาจจะติดเชื้อจากขั้นตอนนี้ทำให้ตายได้ ซึ่งลิงลมถูกจัดเป็นสัตว์ป่าที่มีการลักลอบขายกันมากเป็นอันดับหนึ่ง ขณะที่บางพื้นที่มีการจับนำไปทำเป็นยาบำรุงตามความเชื่อ
ความเชื่อ
นอกเหนือจากความเชื่อที่ว่าเมื่อรับประทานแล้วจะเป็นยาบำรุงของชาวจีนแล้ว ชาวพื้นเมืองบนเกาะชวาตะวันออก มีคำสั่งสอนสืบต่อกันจากรุ่นสู่รุ่นว่า เมื่อเข้าไปในป่า จงหลีกเลี่ยงลิงลมเพราะเป็นสัตว์อันตราย เนื่องจากเป็นสัตว์ที่มีพิษร้ายและยังไม่มียาใดรักษา การครอบครองกระดูกลิงลมจะนำมาซึ่งโชคร้าย อีกทั้งยังมีการอาบใบมีดด้วยเลือดของลิงลมก่อนจะนำไปใช้เป็นอาวุธในการสงคราม เพราะจะทำให้ศัตรูเจ็บและไม่มียารักษา และมีนิทานพื้นบ้านเล่าว่า ภรรยาสามารถควบคุมผู้เป็นสามีได้ด้วยหัวกะโหลกของลิงลมที่แช่ไว้ในเหยือกน้ำอีกด้วย
ในพื้นที่ภาคกลางตอนบนของไทย มีการละเล่นพื้นบ้านแบบทรงเจ้าเข้าผีเรียกว่า "ผีลิงลม" โดยการเป็นการอัญเชิญผีลิงลมเข้าสิงร่างผู้ทรง ผู้ที่เข้าทรงนั้นจะมีความว่องไว สมชื่อลิงลม เป็นการละเล่นที่นิยมเล่นกันในช่วงเทศกาลสงกรานต์ นายพรานบางคนมีความเชื่อผิด ๆ ว่าลิงลมเป็นตัวนำโชคร้าย ถ้าเข้าป่าล่าสัตว์แล้วเห็นลิงลมจะไม่เห็นสัตว์อื่นให้ล่า ลิงลมจึงถูกยิงทิ้งด้วยความชิงชังเสียมาก
สโมสรฟุตบอลเรดิง
สโมสรฟุตบอลเรดิง (Reading F.C.) เป็นสโมสรฟุตบอล แข่งขันอยู่ในลีกวัน ของประเทศอังกฤษ เป็นสโมสรที่อยู่ในลีกล่างมากว่า 100 ปีก่อนที่จะสามารถเลื่อนชั้นขึ้นสู่พรีเมียร์ลีกได้สำเร็จในปี 2006 และเป็นการลงเล่นลีกสูงสุดครั้งแรกของสโมสรในยุคของสตีฟ ค็อปเปล เรดิงจบฤดูกาล 2006–07 ด้วยอันดับ 8 ก่อนที่จะตกชั้นลงในนัดสุดท้ายของฤดูกาล 2007–08 ทำให้สโมสรต้องขายนักเตะตัวหลักอย่าง เควิน ดอยล์, เดฟ คิตสัน, ลีรอย ลิต้า รวมถึงที่ไม่ยอมต่อสัญญากับทีมอย่าง สตีฟ ซิดเวลล์ กัปตันทีมเรดิงที่ย้ายไปอยู่แอสตันวิลลา และเรดิงก็พลาดการเลื่อนชั้นขึ้นสู่พรีเมียร์ลีกด้วยการแพ้เบิร์นลี่ย์ ในฤดูกาล 2009–10 เรดิงฟอร์มตกอย่างหนักเพราะสตีฟ คอปเปล ลาออกจากตำแหน่งและเป็นแบรนเดน ร็อดเจอร์ อดีตผู้จัดการทีมวัตฟอร์ดเข้ามาแทนที่ก่อนร็อดเจอร์จะถูกปลดออกจากตำแหน่งเนื่องจากทีมเสี่ยงต่อการตกสู่ลีก วัน ทีมจึงแต่งตั้งให้ไบรอัน แม็คเดอร์ม็อด ผู้ช่วยผู้จัดการทีมขึ้นมาคุมทีมชั่วคราวและก็สามารถทำผลงานได้ยอดเยี่ยมด้วยการบุกไปชนะลิเวอร์พูล 2-1 ในเกมส์เอฟเอ คัพ รอบสามนัดรีเพลย์
ในฤดูกาล 2011–12 ทีมสามารถจบอันดับดับด้วยการเป็นแชมป์ ของลีกแชมเปี้ยนชิพ ได้กลับขึ้นเล่นพรีเมียร์ลีกสำเร็จ ในฤดูกาล 2012–13
ในเดือนกันยายน ค.ศ. 2014 เรดิงได้ถูกกลุ่มนายทุนจากประเทศไทย นำโดย คุณหญิงศศิมา ศรีวิกรม์ เข้าซื้อกิจการด้วยการเป็นผู้ถือหุ้นรายใหญ่ โดยมีชื่อของนายสัมฤทธิ์ ธนะกาญจนสุทธิ์ เป็นประธานสโมสร
ในฤดูกาล 2015–16 เรดิง ได้คาราบาวแดง เป็นผู้สนับสนุน โดยจะแสดงสัญลักษณ์ทางการค้าบนหน้าอกชุดแข่งทีมเหย้า และการบินไทย ในชุดแข่งทีมเยือน และสโมสรได้เดินทางมาแข่งขันนัดพิเศษกับไทยแลนด์ออลสตาร์ ที่สนามศุภชลาศัย ในวันที่ 8 กรกฎาคม ค.ศ. 2015 แต่ทั้งนี้ได้มีกลุ่มผู้สนับสนุนสโมสรชาวอังกฤษแสดงความไม่พอใจในสัญลักษณ์ใหม่นี้โดยเฉพาะอย่างของคาราบาวแดง และก่อนเปิดฤดูกาล 2016–17 ได้แต่งตั้งยาป สตัม อดีตผู้เล่นกองหลังของแมนเชสเตอร์ยูไนเต็ดและทีมชาติเนเธอร์แลนด์ เป็นผู้จัดการทีม
แต่ต่อมาในปลายเดือนเมษายน ค.ศ. 2017 กลุ่มทุนจากประเทศไทย ได้ประกาศขายหุ้นสโมสร โดยยอมรับว่าไม่สามารถนำพาทีมสู่ความสำเร็จได้ ทั้งที่อยู่ในช่วงปลายฤดูกาล และทีมมีลุ้นเลื่อนขึ้นไปแข่งในพรีเมียร์ลีกฤดูกาลหน้า ด้วยการลงแข่งขันคัดเลือกหรือเพลย์ออฟ
ผู้เล่นทีมชุดแรก
(vice-captain)
(captain)
เจ้าหน้าที่สโมสร
คณะบริหาร
กีฬาเรือใบในโอลิมปิกเยาวชนฤดูร้อน 2018
กีฬาเรือใบในโอลิมปิกเยาวชนฤดูร้อน 2018 เป็นการแข่งขันกีฬาเรือใบที่จัดขึ้นในเมืองบัวโนสไอเรส, ประเทศอาร์เจนตินา กำหนดแข่งขันระหว่างวันที่ 7-13 ตุลาคม ค.ศ. 2018 โดยได้จัดขึ้นที่ Club Náutico San Isidro
ซึ่งการแข่งขันกีฬาเรือใบครั้งนี้มีการแข่งขันทั้งหมด 5 รายการ คือ ประเภททีมชาย 2 รายการ ประเภททีมหญิง 2 รายการ และทีมผสม 1 รายการ มีนักกีฬาเข้าร่วมแข่งขัน 100 คน จาก 44 ประเทศ
ตารางการแข่งขัน
ตารางข้างล่างนี้เป็นตารางการแข่งขันทั้งหมด 5 รายการ
แอนโทนี สโตกส์
แอนโทนี สโตกส์ (Anthony Stokes) เกิดเมื่อวันที่ 25 กรกฎาคม ค.ศ. 1987 ที่เมือง ดับลิน ประเทศ ไอร์แลนด์ สโตกส์เคยเล่นในสโมสรฟุตบอลอังกฤษมาแล้ว 4 สโมสรคือ อาร์เซนอล ซันเดอร์แลนด์ เชฟฟีลด์ยูไนเต็ดคริสตัล พาเลซ โดยเขาได้ประสบความสำเร็จกับสโมสรต่างๆมาตลอดและนำความสำเร็จนี้มาแก้ไขในสิ่งบกพร่องของตนได้ ปัจจุบันสโตกส์เล่นให้กับ สโมสรฟุตบอลเซลติก และ ฟุตบอลทีมชาติไอร์แลนด์ โดยเขาถนัดตำแหน่ง กองหน้า
Before Valentine ก่อนรัก...หมุนรอบตัวเรา
Before Valentine ก่อนรัก...หมุนรอบตัวเรา เป็นภาพยนตร์ไทยแนวรัก โรแมนติก ที่ออกฉายวันที่ 5 กุมภาพันธ์ พ.ศ. 2552 กำกับโดย ทรงศักดิ์ มงคลทอง, พรชัย หงษ์รัตนาภรณ์ และ เสรี พงศ์นิธิ นำแสดงโดย ธนฉัตร ตุลยฉัตร, ธนกฤต พานิชวิทย์, ไดอาน่า จงจินตนาการ, จตุรงค์ มกจ๊ก, วราพรรณ หงุ่ยตระกูล, เกล้าแก้ว สินเทพดล, เปรม บุษราคัมวงศ์
ภาพยนตร์ทำรายได้ 28.25 ล้านบาท
เรื่องย่อ
“โจ๊ก” เด็กวัยรุ่นหน้าตาธรรมดาๆ และไม่มีความมั่นใจในตัวเอง แต่กลับมีความรักเกิดขึ้นกับ“จิ๊บ”เพื่อนสนิทที่เป็นถึงดาวโรงเรียน เมื่อต้องสารภาพรักกับเพื่อนสนิทใครคิดว่าง่าย ก่อนวาเลนไทน์จะมาถึง โจ๊กจะเป็นคนที่อยู่ในใจของจิ๊บ หรือ จะเป็นได้แค่เพื่อนสนิทต่อไป
“สุธี” กับ “ชิดชนก” รักๆเลิกๆ กันมาตั้งแต่เรียนมหาลัยด้วยกัน ชิดชนกตัดสินใจที่จะแยกทางจากสุธีเพื่อไปมีคนรักใหม่สร้างครอบครัวกันอย่าง มีความสุข ในขณะที่สุธีกลับมีความตั้งใจที่จะขอเธอแต่งงาน …ความรักของเค้าและเธอ จะยังมีบทดำเนินต่อไปหรือจะจบลงแค่วันนี้...ก่อนวันวาเลนไทน์
“เฮีย” กับ “เจ๊” แต่งงานกันมาสิบปี เปิดร้านขายดอกไม้ด้วยกัน แต่ไม่เคยพูดจาภาษาดอกไม้ใส่กันเลย ต่างละเลยที่จะแสดงความรักต่อกันจนใครๆ ต่างก็คิดว่า สงสัยคนคู่นี้จะถูกจ้างให้มาอยู่ด้วยกัน เฮียที่เบื่อเจ๊มาก จึงตัดสินใจสานสัมพันธ์ที่ดีกับสาวสวยที่ทำงานอยู่ร้านเน็ตคาเฟ่ฝั่งตรงข้าม ร้านดอกไม้ของเฮีย...แล้วความรักของคนทั้งสองที่มีมายาวนานจะสิ้นสุดลงหรือ ไม่ อะไรจะเป็นคำตอบของคนคู่นี้
“แจ๊ค” กับ “แหม่ม” เป็นแฟนกันมานาน ทั้งคู่รักกันดีแสดงความรักที่มีต่อกันอย่างสม่ำเสมอ และพร้อมที่จะสร้างครอบครัวด้วยกัน ก่อนถึงวันวาเลนไทน์มีเหตุการณ์ที่ทำให้แหม่มเข้าใจผิดว่าแจ๊คแอบนอกใจ แหม่มจึงประชดแจ๊คด้วยการคิดจะไปคบค้าสมาคมกับชายอื่น...เมื่ออุปสรรคของ ความรัก คือความเข้าใจผิด ที่เกิดขึ้นในก่อนวันแห่งความรักจะมาถึง ความรักของทั้งคู่จะลงเอยอย่างไร
ภาษาป่า
ภาษาป่า เป็นภาษาดั้งเดิมของชาวไทซองที่อาศัยอยู่แถบบริเวณคลองระบม-คลองสียัด ในเขตอำเภอสนามชัยเขต และอำเภอท่าตะเกียบ จังหวัดฉะเชิงเทรา และภาษานี้เป็นภาษาที่ใกล้เคียงกับภาษาชอง ในแถบจังหวัดจันทบุรี ภาษาป่านี้ชาวเชื่อว่าเป็นภาษาที่สามารถสื่อสารกับสัตว์ได้ แต่ปัจจุบันไม่มีใครพูดแล้ว น้อยคนนักที่จะรู้ และจำได้ไม่กี่คำ คำเหล่านี้หลงเหลืออยู่ในพิธีกรรมการแต่งงานของชาวไทซอง (ชอง) ที่เรียกว่า ผีตาร๊อต ภาษาป่าไม่มีอักษรเป็นของตนเอง สำเนียงการพูดของคนบ้านป่าคล้ายคนจันทบุรี เดิมรุ่นปู่ย่าตายาย ใช้ภาษาป่าพูดคุย แต่ในรุ่นพ่อแม่ ลูก (อายุประมาณ 70-80 ปี) ไม่มีการสอน อีกทั้งยังได้รับอิทธิพลจากภาษาไทยกลาง ภาษาป่าจึงหายไปนับสิบปี
ปัจจุบัน
แม้ภาษาป่าจะสูญหายไปแล้ว แต่สำเนียงของชาวบ้านป่าเมื่อพูดภาษาไทย ยังใกล้เคียงกับภาษาถิ่นเมืองจันท์ แต่คำลงท้ายไม่พูด "ฮิ" แต่จะลงท้ายด้วย "โต้" หรือ "แต้" เช่น ไปไหนมาโต้ หรือ ไปไหนมาแต้ ในแถบหมู่บ้านท่าคาน และหมู่บ้านกรอกสะแก จะมีสำเนียงเหน่อมากขึ้นไปอีก แต่ปัจจุบันก็เริ่มหายไปเพราะพูดไทยกลางกัน
ไก่จุก
ไก่จุก เป็นนกในวงศ์ Phasianidae และเป็นชนิดเดียวในสกุล Rollulus
ลักษณะ
ไก่จุกมีลำตัวกลม หางสั้น ยาว 25 เซนติเมตร เพศผู้ใหญ่กว่าเพศเมียเล็กน้อย ทั้งสองเพศมีหนังสีเลือดหมูรอบดวงตา ขาแดงไม่มีเดือย
เพศผู้มีสีเขียวเหลือบด้านบน ด้านล่างเป็นสีน้ำเงินเข้ม มีแผงปีกสีน้ำตาลอ่อน หัวมีแผงหงอนยาวสีแดง กระหม่อมด้านหน้ามีสีขาวและมีขนพู่สีดำยาว เพศเมียมีขนสีเขียวถั่ว ปีกสีน้ำตาล หัวสีเทาดำและมีขนพู่สีดำยาว ปากสีดำ
พฤติกรรม
ไก่จุกมักหากินตัวเดียวหรือเป็นคู่บนพื้นดิน กินผลไม้ เมล็ดพืช และสัตว์ไม่มีกระดูกสันหลังเป็นอาหาร หากตกใจจะวิ่งหนีหรือโผบินในระยะใกล้ ๆ ได้ ไก่จุกจะทำรังบนพื้นซ่อนตัวอยู่ภายใต้กองเศษซากใบไม้ ออกไข่ห้าหรือหกใบ มีสีขาว ฟักใน 18 วัน ไก่จุกจะต่างจากไก่ทั่วไป โดยพ่อแม่จะป้อนอาหารให้ลูกจากปากสู่ปากแทนที่จะจิกกินบนพื้นแบบไก่อื่น และไก่จุกจะนอนในรังเมื่อยังเล็ก
สถานะการอนุรักษ์
อาศัยอยู่ในป่าดิบชื้นที่ลุ่มในภาคใต้ของพม่า ภาคใต้ของไทย มาเลเซีย สุมาตรา และบอร์เนียว
มีความกังวลเกี่ยวกับผลของการทำลายถิ่นที่อยู่อาศัยของนกชนิดนี้โดยเฉพาะการตัดไม้ แต่ดูเหมือนว่ามันจะค่อนข้างปรับตัวได้ดีกว่าไก่ฟ้าชนิดอื่น ๆ ในเอเชียตะวันออกเฉียงใต้ ไก่จุกถูกประเมินเป็นชนิดพันธุ์ใกล้ถูกคุกคามในบัญชีแดงของสหภาพเพื่อการอนุรักษ์ธรรมชาติของไซเตส
โยธวาทิต
โยธวาทิต (military band) หมายถึง กลุ่มผู้เล่นเครื่องดนตรีที่ประกอบด้วยเครื่องเป่าลมไม้ เครื่องเป่าทองเหลือง และเครื่องกระทบ
คำว่า "โยธวาทิต" ในภาษาไทยนั้นบัญญัติขึ้นโดยมนตรี ตราโมท
ประวัติ
เครื่องดนตรีที่ใช้ในวงทหาร เช่น ปี่ กลอง และแตรเดี่ยว ถูกใช้เพื่อสื่อสารคำสั่งกับทหารในการต่อสู้ หนังสือในคริสต์ศตวรรษที่ 11 Diwan Lughat al-Turk กล่าวถึงต้นแบบของ Mehtaran ว่าเป็น "nevbet" ซึ่งเป็นประเพณีของกลุ่มทหารตุรกี วงดนตรีถูกสร้างขึ้นโดยทหาร นักเดินทางในคริสต์ศตวรรษที่ 17 Evliya Çelebi ตั้งข้อสังเกตว่าจักรวรรดิออตโตมันมีสมาคมนักดนตรี 40 สมาคมในยุคคริสต์ทศวรรษ 1670 ที่อิสตันบูล วงทหารออตโตมันมีอิทธิพลเทียบเท่ายุโรป แต่ละกองทหารในกองทัพอังกฤษยังคงรักษาวงดนตรีของตนเอง
กลางคริสต์ศตวรรษที่ 18 มีแตรวงเป็นวงดนตรีขนาดย่อม ประกอบด้วยเครื่องเป่าทองเหลือง และเครื่องกระทบ ในยุโรปสมัยกลางฝ่ายทหารใช้ปี่ชอร์ม (Shawms) และทรัมเป็ต ร่วมกับกลองในการเดินทัพออกสมรภูมิ ต่อมาก็เกิดการแบ่งออกเป็นสองพวก ทหารราบใช้ปิคโคโลกับกลอง ส่วนทหารม้านั้นใช้ทรัมเป็ตกับกลองหนัง
จนเกิดสงคราม 30 ปี ในยุโรป (ค.ศ. 1618-ค.ศ. 1648) เจ้านายเยอรมันแห่งแบรนแดนเบิร์กให้จัดตั้งโยธวาทิตทหารขึ้น มีปี่ชอร์ม 3 คัน แตร ทรัมเป็ต แตรฝรั่งเศส และเครื่องกระทบ กลายเป็นโยธวาทิตที่ใช้ได้ทั้งการเดินทัพและนั่งบรรเลงกับที่ ต่อมาทั้งฝรั่งเศส และอังกฤษมีการใช้และดัดแปลงให้โยธวาทิตมีความครึกครื้นมากขึ้น โดยมีการแต่งเพลงขึ้นเฉพาะสำหรับการบรรเลงด้วยโยธวาทิต
หลังคริสต์ศตวรรษที่ 18 มีเครื่องดนตรีเกิดใหม่ โดยเฉพาะเครื่องเป่า เช่น โอโบ คลาริเน็ต บาสซูน เข้ามามีบทบาทมากขึ้นและเพลงที่โยธวาทิตใช้บรรเลงเริ่มมีการนำเพลงบรรเลงของวงออร์เคสตรามาดัดแปลงให้โยธวาทิตนำมาบรรเลง และการนั่งบรรเลงเริ่มเป็นที่นิยมมากขึ้น
ลักษณะ
โยธวาทิต แบ่งตามลักษณะการบรรเลง ได้ดังนี้
ยศทหารฟิลิปปินส์
ตารางข้างล่างต่อไปนี้คือข้อมูลเกี่ยวกับยศทหารของกองทัพฟิลิปปินส์
ซามี อัลญาบิร
ซามี อับดุลลอฮ์ อัลญาบิร (อังกฤษ:Sami Abdullah Al-Jaber, سامي الجابر) เป็นอดีตนักฟุตบอลชื่อดังของทีมชาติซาอุดิอาระเบีย ประสบความสำเร็จอย่างมากมายกับอัลฮิลาล และเป็นชาวซาอุดิอาระเบียคนแรกที่ได้เล่นในลีกอังกฤษ กับสโมสรวูล์ฟแฮมป์ตัน วันเดอร์เรอร์ส
ในนามทีมชาติซาอุดิอาระเบีย ซามี อัลญาบิร เป็นผู้ทำประตูสูงสุดอันดับสองที่ 46 ประตู จากการลงสนาม 156 นัด เป็นรองเพียงแค่มะญีด อับดุลลอฮ์ ที่เป็นดาวซัลโวสูงสุดในทีมชาติ
โดย อัลญาบิร เป็นนักฟุตบอลจากทวีปเอเซียที่มีโอกาสเล่นในฟุตบอลโลกถึง 4 สมัย ตั้งแต่ฟุตบอลโลก 1994 ถึงฟุตบอลโลก 2006 และยิงประตูในฟุตบอลโลกได้รวม 3 ประตู นอกจากนี้ยังเป็นหนึ่งในทีมชาติซาอุดิอาระเบียชุดคว้าแชมป์ เอเชียนคัพ ปี 1996 อีกด้วย
วัดนวลนรดิศ
วัดนวลนรดิศ อาจหมายถึง
หนองชะแง้ว
หนองชะแง้ว ปัจจุบันเรียกว่า บ้านชากแง้ว อำเภอบางละมุง จังหวัดชลบุรี ดังที่ปรากฏในนิราศเมืองแกลง เมื่อปี พ.ศ. 2350 พระสุนทรโวหาร หรือ สุนทรภู่ รัตนกวีของไทย ได้เดินทางจากกรุงเทพมหานคร เพื่อไปเยี่ยมบิดาที่เมืองแกลง จังหวัดระยอง ได้เขียนไว้ในนิราศเมืองแกลง ความว่า
"ถึงปากช่องหนองชะแง้วเข้าแผ้วถาง   แม้นค่ำค้างอรัญวาได้อาศัย เป็นที่ลุ่มขุมขังคงคาลัย                 วังเวงใจรีบเดินไม่เมินเลย หนทางรื่นพื้นทรายละเอียดอ่อน        ในดง ดอนดอกพะยอมหอมระเหย หายละหวยด้วยพระพายมาชายเชย     ชะแง้เงยแหงนทัศนา"
ไก่นวล
ไก่นวล (Long-billed partridge) เป็นนกในวงศ์ Phasianidae พบได้ในบรูไน, อินโดนีเซีย, มาเลเซีย, พม่า และ ประเทศไทยตั้งแต่แนวเทือกเขาตะนาวศรีลงไป
มีถิ่นอาศัยในป่าแล้งเขตร้อนและกึ่งเขตร้อน ป่าชื้นพื้นราบและเขาสูงเขตร้อนและกึ่งเขตร้อน อาจจะอยู่บนที่สูงกว่า 900 เมตรก็ได้ สถานะปัจจุบันกำลังถูกคุกคามจากการสูญเสียถิ่นอาศัย และเป็นสัตว์ป่าคุ้มครองในประเืทศไทย ที่มีรายงานพบเพียงแค่ไม่กี่ครั้งเท่านั้นเอง
มีขนาดลำตัวยาว 35 เซนติเมตร ลำตัวสีน้ำตาลออกเหลืองและมีลายขีดบนหลังและปีก มีจะงอยปากโค้งยาวสีคล้ำเห็นเด่นชัด นกตัวผู้มีแถบสีเทาคาดบริเวณคอตอนล่าง นกตัวเมียมีแถบนี้สีน้ำตาลแดง แข้งและเท้าสีเหลือง ทั้งสองเพศมีเดือยแหลมที่ขาข้างละอัน ลักษณะพิเศษ คือ ปลายของเดือยจะโค้งงอลงด้านล่าง
Public hearing
Public hearing อาจหมายถึง
ดิวิชัน 2
ดิวิชัน 2 (division 2) อาจหมายถึง
รายชื่อวรรณคดีไทย
รายชื่อวรรณคดีของไทย ซึ่งเป็นงานเขียนหรือวรรณกรรมไทยที่ยกย่องกันว่าดี มีสาระ และมีคุณค่าทางวรรณศิลป์
วรรณคดีไทยเป็นผลงานที่ทรงคุณค่าทางวรรณศิลป์ เป็นผลงานเขียนที่เกิดขึ้นก่อนสมัยรัชกาลที่ 7
ม
มหามาศ
เอฟ-106 เดลต้า ดาร์ท
{| เอฟ-106 เดลต้า ดาร์ท   (F-106 Delta Dart)   เอฟ-106 เป็นเครื่องบินที่พัฒนามาจากเจ๊ตขับไล่ปีกสามเหลี่ยม เอฟ-102 เอฟ-106 เคยทำสถิติความเร็วสูงสุดไว้ที่ 2,455.74 กิโลเมตร/ชั่วโมง ในปี ค.ศ.  1962
กีฬายิงปืนในโอลิมปิกเยาวชนฤดูร้อน 2018
กีฬายิงปืนในโอลิมปิกเยาวชนฤดูร้อน 2018 เป็นการแข่งขันกีฬายิงปืนที่จัดขึ้นในเมืองบัวโนสไอเรส, ประเทศอาร์เจนตินา กำหนดแข่งขันระหว่างวันที่ 7-12 ตุลาคม ค.ศ. 2018 โดยได้จัดขึ้นที่ Parque Sarmiento
ซึ่งการแข่งขันกีฬายิงปืนครั้งนี้มีการแข่งขันทั้งหมด 6 รายการ คือ ประเภททีมชาย 2 รายการ ประเภททีมหญิง 2 รายการ และทีมผสม 2 รายการ มีนักกีฬาเข้าร่วมแข่งขัน 80 คน จาก 58 ประเทศ
ตารางการแข่งขัน
ตารางข้างล่างนี้เป็นตารางการแข่งขันทั้งหมด 6 รายการ
สุริยันจันทรา ตราบนั้นฉันรักเธอ
สุริยันจันทรา ตราบนั้นฉันรักเธอ (Tu Sooraj Main Saanjh, Piyaji You're the sun, I'm the twilight, beloved) เป็นละครโทรทัศน์อินเดียที่ออกอากาศช่อง Star Plus นำแสดงโดย รีเอ ชาร์มา แลพ อวิเนศ เรคฮี ละครโทรทัศน์เรื่องนี้เป็นภาคต่อของ ลิขิตรักนี้เพื่อเธอ. ละครเรื่องนี้ออกอากาศครั้งแรกในวันที่ 3 เมษายน 2017 และออกอากาศตอนจบในวันที่ 1 มิถุนายน 2018 ซึ่งในประเทศไทย ละครโทรทัศน์เรื่องนี้ออกอากาศทางช่อง ไบรท์ทีวี
เนื้อเรื่องย่อ
เรื่องราวเกิดขึ้นหลังจากเหตุการณ์การเสียสละชีวิตของ สุราจ-สันติ (จากเรื่อง “ลิขิตรักนี้เพื่อเธอ”) กว่า 20 ปีให้หลังชีวิตของลูกสาวของสุราจและสันติ หรือ “กนก” ที่โหยหาความรักจากซานโตซ (ย่า) ของเธอ ซึ่งเธอไม่เคยได้รับมันทั้งๆ ที่เธอรักย่าของเธอมาก ด้วยสาเหตุของการตายของ สุราจและสันติ ทำให้ซานโตซเมินเฉยต่อ กนก หลานสาวคนเดียวของเธอ โดยถึงขั้นต่อว่าหลานสาวของเธอหลายครั้ง ไม่ยอมรับ และพยายามเลี่ยงที่จะพบหน้ากนกเสมอ มีเพียง 2 คน คือ วิชและวัช พี่ชายของเธอเท่านั้นที่ดูแลและให้ความอบอุ่นกับกนกมาตลอด กนกพยายามทำทุกอย่างเพื่อให้ซานโตซ ยอมรับเธอตลอดมาตั้งแต่เด็กจนโต แต่ก็ยังไม่สามารถทำลายกำแพงที่ซานโตซสร้างขึ้นภายในจิตใจได้
อุมา ชานการ์ ชายหนุ่มผู้ที่เชื่อในศาสนาของตนอย่างเข้มงวดและเคร่งครัดอย่างมาก ทุกๆสิ่ง ทุกๆ อย่างอุมาคิดว่าเป็นเพราะความต้องการของพระเจ้า อุมาเป็นแพทย์อายุรเวชที่รักษาคนทั่วไปแต่ไม่รับรักษาสตรีเพียงเพราะความเชื่ออันสุดโต่งของตน การที่อุมาเคร่งครัดในความเชื่อในพระเจ้าอย่างสุดโต่งทำให้เขาคิดว่าแม้แต่การแต่งงานกับใครสักคนนั้นก็ขึ้นอยู่กับโชคชะตาและพระเจ้าได้กำหนดคู่ของเขาไว้แล้ว รอเพียงแต่จะมาพบเจอกันเท่านั้น ซึ่ง กนก เป็นหญิงสาวผู้นั้นที่อุมาคิดว่าเป็นพรและลิขิตจากองค์ศิวะที่สร้างมาเพื่อคู่กับเขา ดังเช่น พระแม่อุมาคู่กับองค์ศิวะนั่นเอง
การแต่งงานของ กนก และ อุมา เกิดขึ้นจากการพบกันในงานเฉลิมฉลองงานพระแม่อุมาและองค์ศิวะ อุมาตัดสินใจแต่งงานทันทีเพราะมั่นใจว่า กนก คือผู้ที่พระเจ้าส่งมาให้เป็นคู่ของตนและมี นันดู สนันสนุนการแต่งงานในครั้งนี้ แต่กนนนั้นมีเหตุผลที่จะมาพบกับอุมาไม่ใช่เพราะหวังแต่งงานแต่เพราะอยากได้ร้านขนมหวานของสุราจพ่อของเธอคืน หลังจากที่เธอทนเห็นซานโตซเสียใจไม่ได้ แต่กลับต้องมาเข้าพิธีแต่งงานกับอุมาเหมือนดังตกกะไดพลอยโจน ด้วยความที่เป็นสาวทันสมัย ความคิดสมัยใหม่ ทำให้ กนก สร้างความวุ่นวายให้กับบ้านของอุมาหลายครั้งจนทำให้ นันดา อยากจะกำจัด กนก ออกไปจากชีวิตของอุมา ความรักของ อุมาและกนก จะเป็นอย่างไรต่อไป กนกซึ่งเหมือนพระจันทร์ และ อุมาที่เปรียบเหมือนดวงอาทิตย์ จะโคจรมาพบกันและรักกันได้หรือไม่ การแต่งงานโดยที่ไม่ได้รู้จักกันมาก่อนจะทำให้ชีวิตคู่ของทั้งสองคนราบรื่นหรือไม่
กระท่อมน้อยของลุงทอม
กระท่อมน้อยของลุงทอม (Uncle Tom's Cabin) เป็นบทประพันธ์ประเภทนวนิยายของแฮเรียต บีเชอร์ สโตว์ (Harriet Beecher Stowe) เกี่ยวกับปัญหาด้านทาสในสหรัฐอเมริกา วางจำหน่ายครั้งแรกวันที่ 20 มีนาคม ค.ศ. 1852 นวนิยายเรื่องนี้มีอิทธิพลกับทัศนคติที่มีต่อชาวแอฟริกัน-อเมริกัน และพวกทาสในสหรัฐอเมริกาอย่างมาก จนกระทั่งนำไปสู่สงครามกลางเมืองอเมริกาในที่สุด
สโตว์เป็นชาวคอนเนตทิกัต เป็นครูที่วิทยาลัยสตรีฮาร์ตฟอร์ด และเป็นแกนนำสนับสนุนการเลิกทาสที่กระตือรือร้นอย่างยิ่ง เธอใช้ตัวละคร "ลุงทอม" เป็นแกนหลักในนวนิยาย เขาเป็นทาสผิวดำผู้ต้องทนทุกข์ทรมานมาเป็นเวลานาน เนื้อเรื่องยังเกี่ยวข้องกับทาสคนอื่น ๆ และเจ้านายผู้เป็นเจ้าของทาสเหล่านั้น นวนิยายพรรณนาอย่างลึกซึ้งถึงความเป็นจริงอันโหดร้ายของการเป็นทาส ในขณะเดียวกันก็สอดแทรกเนื้อหาเกี่ยวกับความรักและความศรัทธาของชาวคริสต์ซึ่งสามารถเอาชนะได้แม้สิ่งที่พังพินาศลงอย่างสิ้นเชิง คือความเป็นมนุษย์ที่ต้องสูญสิ้นไปเนื่องจากตกเป็นทาส
กระท่อมน้อยของลุงทอมเป็นนวนิยายที่ขายดีที่สุดในคริสต์ศตวรรษที่ 19 และเป็นหนังสือขายดีอันดับสองรองจากคัมภีร์ไบเบิลเท่านั้น ได้รับยกย่องว่าเป็นแรงขับเคลื่อนสำคัญที่ทำให้เกิดการเลิกทาสในช่วงคริสต์ทศวรรษ 1850 หนังสือสามารถจำหน่ายได้ถึง 300,000 เล่มภายในปีแรกที่ออกวางจำหน่าย นับเฉพาะที่จำหน่ายเฉพาะสหรัฐอเมริกาเท่านั้น ผลกระทบจากนวนิยายนี้ยิ่งใหญ่มาก จนเมื่ออับราฮัม ลิงคอล์น ได้พบกับสโตว์ในช่วงต้นของสงครามกลางเมืองอเมริกา ลิงคอล์นกล่าวว่า "นี่หรือสุภาพสตรีผู้ทำให้เกิดสงครามใหญ่"
โครงเรื่อง
นิยายเปิดฉากมาที่ชาวนาคนหนึ่งในรัฐเคนตักกี คืออาเทอร์ เชลบี ซึ่งต้องสูญเสียฟาร์มของตนเนื่องจากติดหนี้สิน ทั้งเชลบีและภรรยาของเขา คือ เอมิลี เชลบี ได้ให้ความเมตตากรุณาแก่ทาสของพวกเขาอย่างมาก แต่กระนั้นเขาก็จำต้องขายทาสออกไปสองคนให้กับพ่อค้าทาส คือลุงทอม ชายวัยกลางคนผู้มีครอบครัวแล้ว กับแฮร์รี่ ลูกชายของเอลิซ่า สาวใช้ประจำตัวของเอมิลี เอมิลีไม่เห็นด้วยกับความคิดนี้เลย เพราะเธอได้ให้สัญญากับสาวใช้ของเธอว่าจะไม่ขายลูกชายของนางไปเด็ดขาด ขณะที่ลูกชายของเอมิลีคือ จอร์จ เชลบี ก็รักใคร่ทอมประหนึ่งทั้งเพื่อนและพี่เลี้ยง
เอลิซ่าบังเอิญได้ยินนายและนางเชลบีพูดคุยกันเรื่องที่จะต้องขายทอมกับแฮร์รี่ นางจึงตัดสินใจจะหนีไปพร้อมกับลูกชาย นิยายพรรณนาถึงการตัดสินใจของเอลิซ่าว่ามิได้เกิดจากการถูกทารุณทางกาย แต่เพราะความกลัวจะต้องสูญเสียลูกชายเพียงคนเดียวที่เหลืออยู่ (ก่อนหน้านี้เอลิซ่าเคยแท้งลูกไปถึง 2 คน) เอลิซ่าหนีไปในคืนนั้นโดยทิ้งจดหมายขอโทษเอาไว้ให้กับนายสาว
ขณะที่เกิดเรื่องทั้งหมดนี้ ลุงทอมก็ถูกขายไปและนำตัวไปอยู่บนเรือที่จะล่องลงไปตามแม่น้ำมิสซิสซิปปี บนเรือนั้นทอมได้พบกับเด็กหญิงผิวขาวคนหนึ่งชื่อ อีวา ทั้งสองได้กลายเป็นเพื่อนกัน เมื่ออีวาตกลงไปในแม่น้ำ ทอมได้ช่วยเธอไว้ เพื่อเป็นการตอบแทนบุญคุณ พ่อของอีวาคือ ออกัสติน เซนต์แคลร์ จึงขอซื้อทอมต่อจากพ่อค้าทาสและพาเขาไปอยู่กับครอบครัวของตนที่นิวออร์ลีนส์ ระหว่างเวลานี้ ทอมกับอีวาก็สนิทกันมากยิ่งขึ้นด้วยมีพื้นฐานของศรัทธาแห่งคริสเตียนอันลึกซึ้ง
แต่โชคดีที่ไม่นานนัก ทั้งอีวาและมิสเตอร์เซ็นต์แคล์รตายจากไป และทาสทุกคนของเขาก็ตกเป็นสมบัติของภรรยาที่ชื่อ มาเรีย ผู้ซึ่งเกลียดทาสเสมอมาและคิดอยู่เสมอว่าสามีเธอปฏิบัติต่อทาสดีเกินไป ดังนั้น เมื่อโอกาสมาถึง เธอจึงปฏิญาณว่าเธอจะให้บทเรียนแก่ทาสเหล่านี้ ด้วยการขายพวกเขาลงล่องแม่น้ำไปอยู่ทางตอนใต้ ที่นี่เองที่ชีวิตของทอมผันแปรสู่ความเลวร้าย ชายคนหนึ่งชื่อ ไซมอน ลีกรี เป็นคนซื้อเขา ไซมอนเป็นคนที่ภาคภูมิใจที่ตนสามารถ “ ทำลาย” ชีวิตทาสทุกคนได้ ยกเว้นทอม ไม่มีใครสามารถ “ ทำลาย” ทอมได้ ความเชื่ออันใหญ่ยิ่งมั่นคงในพระเป็นเจ้าของทอมสอนให้เขาเป็นคนดีและซื่อสัตย์ และไม่ว่า ลีกรี จะทำอะไรเขา คุณลักษณะดังกล่าวนั้นก็ยังเป็นส่วนหนึ่งของชีวิตทอม ทำให้ ลีกรี โกรธมากขึ้น เขาจึงทุบตีทำร้ายทอมจนเกือบเสียชีวิต ขณะทอมกำลังพักฟื้นเพื่อรักษาตัวอยู่นั้น เขาก็พบกับ แคสสี ซึ่งเป็นทาสคนหนึ่งของ ลีกรี ที่ต้องการจะหนี เธอหมดความศรัทธาในพระเจ้าแล้วหลังจากที่ถูกพรากลูก ๆ ไปเมื่อหลายปีที่แล้ว และมีชีวิตอยู่ด้วยความขมขื่นเกลียดชัง แต่หลังจากได้พูดคุยกับทอมแล้ว เธอก็ตัดสินใจเชื่อและวางใจในพระเป็นเจ้าอีกครั้งหนึ่ง และด้วยความศรัทธาอันสดใหม่นี้ ทำให้เธอสามารถคิดหาวิธีที่จะหลบหนีจากไร่นาที่รกร้างนี้ไปกับเพื่อนทาสอีกคนหนึ่งที่ชื่อ เอมมีลีน ทั้งสองหนีได้สำเร็จ แต่เนื่องจากทอมไม่ยอมบอก ลีกรี ว่าทั้งสองหนีไปทางไหน เขาจึงถูกทุบตีอีกครั้ง แต่ครั้งนี้เขาอาการหนักมาก ไม่มีทีท่าว่าจะหาย
กระท่อมน้อยของลุงทอมในประวัติศาสตร์ไทย
ในบันทึกของ แอนนา ลีโอโนเวนส์ หรือ แหม่มแอนนา ครูฝรั่งที่รัชกาลที่ 4 ว่าจ้างมาสอนหนังสือแก่พระราชโอรสธิดาและเจ้าจอมหม่อม ได้บันทึกไว้ว่าเจ้าจอมมารดาซ่อนกลิ่น ธิดาของพระยาดำรงราชพลขันธ์ (จุ้ย คชเสนี) เจ้าเมืองนครเขื่อนขันธ์ (จังหวัดพระประแดงในอดีต) ชอบนวนิยายเรื่องนี้มาก ในบันทึกเล่าเหตุการณ์ตรงนี้ว่า “มิตรรักของข้าพเจ้าคนนี้ ยังมีความขยันในการศึกษาหาความรู้ เธอเรียนหนังสือฝรั่งกับข้าพเจ้าจนชำนาญ พอที่จะอ่านหนังสือฝรั่งได้เรื่องรายละเอียดถูกต้อง หนังสือที่เธอชอบอ่านที่สุดคือ ‘กระท่อมน้อยของลุงทอม’ เธออ่านแล้วอ่านอีก จนรู้จักตัวละครขึ้นใจหมดทุก ๆ คน เวลาพูดถึงบุคคลในเรื่องนี้ เธอจะเอ่ยราวกับว่าเป็นผู้คุ้นเคยของเธอมานานปีแล้วฉะนั้น” เข้าใจว่าเจ้าจอมมารดาซ่อนกลิ่นน่าจะประทับใจนวนิยายเรื่องนี้มาก ถึงกับเซ็นชื่อในจดหมายถึงครูแหม่มแอนนาว่า "Harriet Beacher Stowe Sonklin" (แฮเรียต บีเชอร์ สโตว์ ซ่อนกลิ่น)
ในคำบอกเล่าของแหม่มแอนนานั้น เจ้าจอมมารดาซ่อนกลิ่นได้ทำการเลิกทาสในความดูแลของตน ประมาณก่อนปี พ.ศ. 2410 (ค.ศ. 1867) คือก่อนรัชกาลที่ 4 สวรรคตหนึ่งปี และก่อนที่ครูแหม่มแอนนาจะกลับออกไปจากสยาม และก่อนประกาศนโยบายและแนวทางเลิกทาสของรัชกาลที่ 5 ในปี พ.ศ. 2417 (ค.ศ. 1874) ประมาณ 7 ปี
ฉบับแปลภาษาอื่น
ฉบับภาษาไทยแปลโดย อ. สนิทวงศ์ เป็นครั้งแรกเมื่อปี พ.ศ. 2495
วัดนวลนรดิศวรวิหาร
วัดนวลนรดิศวรวิหาร หรือเรียกสั้น ๆ ว่า วัดนวลนรดิศ เป็นวัดไทย ประเภทพระอารามหลวง ชั้นตรี อยู่ที่คลองบางกอกใหญ่ด้านตะวันตก ตรงกันข้ามวัดประดู่ฉิมพลี แต่มีคลองกั้นกัน ในแขวงปากคลองภาษีเจริญ เขตภาษีเจริญ กรุงเทพมหานคร
วัดนวลนรดิศวรวิหาร เดิมเป็นวัดโบราณ และร้างมานานมาก เชื่อว่าสร้างในสมัยกรุงศรีอยุธยา แต่ปราศจากพยานหลักฐานในเรื่องนี้ มีชื่อดั้งเดิมว่า "วัดมะกอกใน" คู่กับ "วัดมะกอกนอก" ที่ปัจจุบันคือ วัดอรุณราชวราราม สาเหตุที่ได้ชื่อนี้เพราะตั้งอยู่ริมฝั่งคลองบางกอกใหญ่ ครั้งปลายรัชกาลพระบาทสมเด็จพระปรมินทรมหาจักรีบรมนาถ เจ้าคุณพระราชพันธุ์นวล ผู้เป็นภริยาเจ้าพระยาอัครมหาเสนา (บุนนาค) และเป็นพระขนิษฐาของสมเด็จพระอมรินทราบรมราชินี พระมเหสีพระบาทสมเด็จพระปรมินทรมหาจักรีบรมนาถ ได้บูรณะวัดมะกอกในอันร้างดังกล่าว โดยให้ เจ้าพระยาพระคลัง (ดิศ บุนนาค) ผู้เป็นบุตร รับผิดชอบ
เจ้าพระยาพระคลัง (ดิศ บุนนาค) เข้าบูรณะวัดมะกอกใน หลังเขาได้บูรณะวัดประยุรวงศาวาสเสร็จใน พ.ศ. 2379 ต่อมา พระบาทสมเด็จพระปรเมนทรมหามงกุฏพระราชทานนาม "นวลนรดิศวรวิหาร" ให้แก่วัดมะกอกใน เพื่อระลึกถึงเจ้าคุณพระราชพันธุ์ (นวล)
ในรัชกาลถัดมา ได้มีการบูรณะวัดนวลนรดิศวรวิหารอีกหลายครั้ง ซึ่งปรากฏหลักฐานอย่างน้อยสองครั้ง ครั้งแรกอยู่ในความรับผิดชอบของ เจ้าพระยาสุรวงศ์ไวยวัฒน์ (วร บุนนาค) และเจ้าพระยาภาสกรวงศ์ (พร บุนนาค) และครั้งที่สอง ดำเนินการโดย พระสาสนานุรักษ์ (ทิม รตนโชติ) เจ้าอาวาส และมีรายละเอียดการปฏิสังขรณ์อย่างพิสดารลงพิมพ์ในราชกิจจานุเบกษาด้วย ในสมัยหลัง ๆ ก็มีการบูรณะอีกหลายครั้ง
กานาเป
กานาเป (Canapé) หรือบางครั้งเขียนว่า คานาเป้ เป็นอาหารชิ้นเล็ก ๆ ที่มักมีไว้ตกแต่งอาหาร สามารถถือได้โดยนิ้วมือและมักรับประทานได้ภายในคำเดียว มักเสิร์ฟในช่วงค็อกเทล กานาเปส่วนใหญ่มักจะรสเค็มหรือเผ็ดเพื่อทำให้แขกดื่มได้มากขึ้น ชิ้นส่วนของกานาเป เช่น แคร็กเกอร์ ขนมปังหั่นเป็นแผ่นชิ้นเล็ก ๆ ขนมปังอบ ตัดออกในรูปร่างต่างกัน อาจทาเนย และด้านบนอาจเป็นเนื้อสัตว์ เนื้อปลา เนยแข็ง คาเวียร์ ฟัวกรา ซอส หรือเครื่องปรุงอื่น ๆ
ลากาเดเมีย
ลากาเดเมีย (La Academia) เป็นรายการเรียลลิตี้โชว์ที่สามารถปลุกกระแสความสนใจต่อรายการประเภทนี้ได้ในประเทศเม็กซิโก ออกอากาศทางช่อง TV Azteca โดยรายการนี้มีจุดประสงค์เพื่อค้นหานักล่าฝันที่ได้รับความนิยมสูงสุด เพื่อรับรางวัลมากมายพร้อมกับโอกาสที่จะได้ก้าวเข้าสู่วงการบันเทิง รายการลากาเดเมียมีรูปแบบคล้ายกับรายการ Star Academy ที่เป็นที่แพร่หลายไปทั่วโลกกว่า 40 ประเทศแต่ไม่ได้จัดทำเป็นเรียลลิตี้ 24 ชั่วโมง ซึ่งทางรายการก็ได้ใช้รูปแบบนี้และได้หักมุมโดยการทำเป็นเรียลลิตี้โชว์ 24 ชั่วโมงขึ้นมาซึ่งทำให้รายการมีความแปลกใหม่จาก Star Academy เป็นอย่างมาก จนทำให้รายการนี้โด่งดังไปทั่ว และที่สำคัญแม้กระทั่งสหรัฐอเมริกาเองซึ่งก็มีรายการ Star Academy อยู่แล้วก็ยังได้ซื้อลิขสิทธิ์ลากาเดเมียไปทำอีกด้วย
รูปแบบรายการจะเป็นการคัดเลือกนักล่าฝันจากทั่วประเทศ (จำนวนนักล่าฝันและจำนวนสัปดาห์ในการแข่งขันแต่ละฤดูกาลจะเปลี่ยนไปเรื่อย ๆ) ซึ่งจะเข้ามาเพื่อให้ครูในบ้านในแต่ละสาขา ไม่ว่าจะเป็น Voice Trainer, Acting Trainer หรือ Dance Trainer ได้ขัดเกลาเพื่อให้นักล่าฝันแต่ละคนฝึกซ้อมพร้อมกับรับโจทย์ในแต่ละสัปดาห์เพื่อขึ้นทำการแสดงคอนเสิร์ตในวันอาทิตย์เป็นเวลากว่า 3 ชั่วโมงและอยู่ในบ้านท่ามกลางบ้านที่มีการติดตั้งกล้องวงจรปิดเพื่อถ่ายทอดให้เห็นทุกสิ่งตลอด 24 ชั่วโมง โดยออกอากาศถึง 2 ช่องตลอด 24 ชั่วโมงด้วยมุมกล้องที่ต่างกันออกไป ซึ่งจะใช้วิธีการตัดสินผ่านการโหวตจากผู้ชมทั่วประเทศซึ่งค่าโหวตนั้นจะสูงถึง 25 เปโซเม็กซิโกหรือ 2.5 ดอลลาร์สหรัฐ (ประมาณ 100 บาท) แต่ก็ดูเหมือนชาวเม็กซิโกจะไม่ค่อยใส่ใจนักกับค่าโหวตที่สูงเช่นนี้ จึงทำให้รายการนั้นถูกจัดขึ้นมาทุก ๆ ปีตั้งแต่ปี พ.ศ. 2545 แล้ว
ผู้ชนะในแต่ละฤดูกาลจะได้เงินรางวัล 3,000,000 เปโซเม็กซิโกหรือ 300,000 ดอลลาร์สหรัฐ (ประมาณ 12,000,000 บาท) ส่วนผู้ที่ได้คะแนนโหวตน้อยที่สุดในแต่ละสัปดาห์เมื่อจบคอนเสิร์ตในวันอาทิตย์จะต้องเป็นผู้ที่เดินออกจากบ้านไป อีกทั้งรายการนี้ยังได้ถูกซื้อลิขสิทธิ์และได้รับความนิยมอย่างมากในหลายประเทศโดยใช้ชื่อต่างกันออกไป เช่น Akademi Fantasia ประเทศมาเลเซีย, Akademi Fantasi Indosiar ประเทศอินโดนีเซีย, True Academy Fantasia ประเทศไทย La Academia USA สหรัฐอเมริกา ซึ่งรายการได้ออกอากาศเป็นเวลา 10 ปีและได้ปิดตัวลงไปเป็นที่เรียบร้อยก่อนที่จะต่อยอดด้วย La Academia Kids สำหรับเด็ก
รูธ เบเดอร์ กินส์เบิร์ก
โจน รูธ เบเดอร์ กินส์เบิร์ก (Joan Ruth Bader Ginsburg; ; 15 มีนาคม 1933 – 18 กันยายน 2020) เป็นนักนิติศาสตร์ชาวอเมริกันผู้ดำรงตำแหน่งตุลาการสมทบในศาลสูงสุดสหรัฐตั้งแต่ปี 1993 จนกระทั่งเธอเสียชีวิตในปี 2020 ประธานาธิบดีบิล คลินตัน เสนอชื่อเธอเข้าเป็นตุลาการสบทบ และโดยทั่วไปมองว่า เธอเป็นผู้พิพากษาสายกลางซึ่งประสานให้เกิดฉันทามติในช่วงเวลาที่เธอได้รับการเสนอชื่อ ภายหลัง เธอเข้าเป็นส่วนหนึ่งของฝ่ายเสรีนิยมในศาลสูงสุดสหรัฐ ในขณะที่ศาลเองเปลี่ยนมุมมองไปทางฝ่ายขวา (อนุรักษนิยม) มากขึ้น กินส์เบิร์กเป็นสตรีคนที่สองที่ได้มีตำแหน่งในศาลสูงสุดสหรัฐ ต่อจากแซนดรา เดย์ โอคอนเนอร์ ระหว่างอยู่ในตำแหน่งนั้น กินส์เบิร์กเป็นผู้เขียนความเห็นเสียงข้างมากที่สำคัญหลายครั้ง เช่น ใน คดีระหว่างสหรัฐกับเวอร์จิเนีย(1996), คดีระหว่างโอล์มสเตดกับแอลซี(1999) และ คดีระหว่างเฟรนดส์ออฟดิเอิร์ธกับเลดลอว์เอนไวรอนเมนทัลเซอร์วิสเซสอิงก์(2000)
ในช่วงเวลาตั้งแต่โอคอนเนอร์เกษียณอายุในปี 2006 จนถึงซอนยา ซอทอแมร์ ได้รับแต่งตั้งเข้าแทนที่ในปี 2009 กินส์เบิร์กเป็นตุลาการสตรีคนเดียวในศาลสูงสุดสหรัฐ และในช่วงดังกล่าว กินส์เบิร์กแสดงความขึงขังต่อฝ่ายเห็นแย้งยิ่งกว่าที่ผ่านมา ที่เห็นเด่นชัดที่สุดก็คือ คดีระหว่างเล็ดเบตเทอร์กับบริษัทกูดเยียร์ไทเออร์แอนด์รับเบอร์(2007)
กินส์เบิร์กทุ่มเทเวลาส่วนใหญ่ในวิชาชีพทางกฎหมายของเธอไปกับการเป็นปากเสียงให้แก่ความเท่าเทียมทางเพศและสิทธิสตรี และมีชัยชนะในข้อโต้แย้งหลายประการที่นำเสนอต่อศาลสูงสุดสหรัฐ เธอยังเคยเป็นทนายความอาสาให้แก่สหภาพเสรีภาพพลเมืองอเมริกัน และเคยเป็นกรรมการบริหารรวมถึงหัวหน้าที่ปรึกษาของสหภาพดังกล่าวในช่วงทศวรรษ 1970 ต่อมาในปี 1980 ประธานาธิบดีจิมมี คาร์เทอร์ แต่งตั้งเธอเป็นผู้พิพากษาศาลแขวงดีซี เธอดำรงตำแหน่งนี้จนกระทั่งได้รับการแต่งตั้งเข้าสู่ศาลสูงสุดสหรัฐ
กินส์เบิร์กได้รับความสนใจในวัฒนธรรมสมัยนิยมของอเมริกันเพราะแสดงความเห็นแย้งด้วยอารมณ์ลึกซึ้งในหลาย ๆ คดี ซึ่งมองกันอย่างกว้างขวางว่า สะท้อนมุมมองด้านเสรีนิยมของกฎหมายชนิดที่ใช้เป็นแบบอย่างได้ นักศึกษากฎหมายผู้หนึ่งเรียกขานเธอในเชิงหยอกล้อว่า "เดอะนอทอเรียส อาร์.บี.จี." (The Notorious R.B.G.; "อาร์.บี.จี. ผู้ดังกระฉ่อน") ตามอย่างเดอะนอทอเรียส บี.ไอ.จี. แรปเปอร์ชาวบรุกลินผู้ล่วงลับ และภายหลังเธอก็รับชื่อนั้นมาใช้เอง เธอได้รับการยกย่องมากในฐานะนักสตรีนิยม (เฟมินิสต์)
กินส์เบิร์กเสียชีวิตที่บ้านในวอชิงตัน ดี.ซี. เมื่อวันที่ 18 กันยายน 2020 ขณะอายุ 87 ปี จากอาการแทรกซ้อนของมะเร็งตับอ่อนระยะแพร่กระจาย
ศาลอุทธรณ์สหรัฐ
ประธานาธิบดีจิมมี คาร์เตอร์ได้เสนอชื่อเมื่อวันที่ 14 เมษายน 2523 ให้กินส์เบิร์กเข้าดำรงตำแหน่งผู้พิพากษาศาลอุทธรณ์สหรัฐ ภาคแขวงโคลัมเบีย ซึ่งว่างลงเนื่องจากการเสียชีวิตของผู้พิพากษาแฮโรวด์ เลเวนธาล วุฒิสภาสหรัฐยืนยันให้กินส์เบิร์กเข้าดำรงตำแหน่งเมื่อวันที่ 18 มิถุนายน 2523 และได้รับการตอบรับให้เข้าดำรงตำแหน่งในวันเดียวกันนั้น กินส์เบิร์กยุติบทบาทในศาลอุทธรณ์เมื่อวันที่ 9 สิงหาคม 2536 เนื่องจากได้รับการแต่งตั้งให้ดำรงตำแหน่งในศาลสูงสหรัฐ
การเสนอชื่อและการออกเสียงยืนยัน
ประธานาธิบดีบิล คลินตันเสนอชื่อกินส์เบิร์กเป็นตุลาการสมทบในศาลสูงสุดเมื่อวันที่ 14 มิถุนายน 2536 เพื่อแทนที่ตำแหน่งที่ว่างลงของผู้พิพากษาไบรอน ไวท์ที่เกษียณอายุไป โดยแจเน็ต เรโน อัยการสูงสุดสหรัฐในขณะนั้นเป็นผู้แนะนำกินส์เบิร์กให้กับประธานาธิบดีคลินตัน โดยคำแนะนำของวุฒิสมาชิกพรรครีพรับริกันรัฐยูทาร์ ออร์ริน แฺฮช ในขณะที่มีการเสนอชื่อดังกล่าว กินส์เบิร์กถือว่าเป็นผู้มีลักษณะธรรมดา แต่ประธานาธิบดีคลินตันมุ่งเน้นที่จะทำให้ศาลสูงสุดมีองค์คณะที่มีความหลากหลาย ซึ่งกินส์เบิร์กทำให้เกิดความหลากหลายโดยเป็นผู้พิพากษายิวคนแรกตั้งแต่ปี 2512 หลังจากการลาออกของผู้พิพากษาอาเบ ฟอร์ทาส ผู้พิพากษายิวที่เป็นสตรีรายแรก และผู้พิพากษาที่เป็นสตรีรายที่สองของศาลสูงสุด  กินส์เบิร์กกลายเป็นผู้พิพากษายิวที่ดำรงตำแหน่งนานที่สุดที่เคยมีมา และคณะทำงานด้านนิติกระบวนของรัฐบาลกลางประจำเนติบัณฑิตสหรัฐยังได้ให้ความเห็นว่ากินส์เบิร์ก "มีคุณสมบัติอย่างยิ่ง" ซึ่งเป็นระดับคุณสมบัติสูงสุดที่ให้ได้กับผู้ที่จะกลายเป็นผู้พิพากษาในอนาคตต่อไป
ในขณะเดียวกัน กินส์เบิร์กได้ตอบคำถามเกี่ยวกับประเด็นที่น่าจะเป็นข้อถกเถียงบางประการ เป็นต้นว่า กินส์เบิร์กยืนยันความเชื่อของตนเรื่องสิทธิส่วนบุคคลภายใต้รัฐธรรมนูญ และยังได้อภิปรายหลักการนิติปรัชญาส่วนตัวและความเห็นเกี่ยวกับความเท่าเทียมกันทางเพศอีกด้วย กินส์เบิร์กยังพร้อมที่จะหารือประเด็นต่าง ๆ ที่ตนได้เคยเขียนไว้แล้วอย่างเปิดเผยด้วย วุฒิสภาสหรัฐออกเสียงยืนยันกินส์เบิร์กด้วยเสียง 96 ต่อ 3 เมื่อวันที่ 3 สิงหาคม 2536  กินส์เบิร์กได้รับการตอบรับเมื่อวันที่ 5 สิงหาคม 2536 และสาบานตนเข้ารับตำแหน่งเมื่อวันที่ 10 สิงหาคม 2536
หลักกฎหมายในศาลสูงสุด
กินส์เบิร์กวิเคราะห์การปฏิบัติหน้าที่ของตนดังกล่าวว่าเป็นการใช้ความระมัดระวังในการวินิจฉัยคดี และได้กล่าวในถ้อยแถลงก่อนได้รับการเสนอชื่อเป็นตุลาการศาลสูงสุดว่า "คำขอต่าง ๆ ที่ได้พิจารณาแล้วโดยหลักการถือว่ามีความถูกต้องทั้งในเชิงรัฐธรรมนูญและการวินิจฉัยตามกฎหมายคอมมอนลอว์ การยืดหยุ่นของหลักการที่กระทำขึ้นโดยเร็วเกินไปนั้น ประสบการณ์ก็ได้ชี้ให้เห็นแล้วว่าย่อมอาจเกิดความไม่แน่นอน" " คาส ซันสเตน นักกฎหมาย ได้ชี้ว่ากินส์เบิร์กเป็นบุคคลจำพวก "มีแนวคิดไม่ซับซ้อนที่มีเหตุผล" และเป็นนักกฎหมายที่สร้างหลักการบนรากฐานเดิมอย่างระมัดระวังโดยไม่ตีความรัฐธรรมนูญไปตามความเห็นของตน จากการเกษียณอายุของผู้พิพากษาซานดรา เดย์ โอ'คอนนอร์ ในปี 2549 ทำให้กินส์เบิร์กกลายเป็นสตรีเพียงคนเดียวในศาลสูงสุด ลินดา กรีนเฮาส์แห่งหนังสือพิมพ์ นิวยอร์กไทมส์ กล่าวว่าวาระการดำรงตำแหน่งปี 2549-2550 ของศาลเป็น "ระยะเวลาที่ผู้พิพากษารูธ แบเดอร์ กินส์เบิร์ก ได้มีปากเสียงมากที่สุดและได้ใช้ปากเสียงดังกล่าวนั้น ในวาระดังกล่าวยังเป็นครั้งแรกในประวัติศาสตร์ของการปฏิบัติหน้าที่ในศาลของกินส์เบิร์กที่กินส์เบิร์กเป็นผู้อ่านคำวินิจฉัยแย้งหน้าบัลลังค์หลายคราว อันเป็นวิธีการที่แสดงให้เห็นถึงความไม่เห็นด้วยอย่างยิ่งกับผู้พิพากษาเสียงข้างมาก
จากการเกษียณอายุของผู้พิพากษาจอห์น พอล สตีเวนส์ กินส์เบิร์กกลายเป็นสมาชิกที่มีอายุมากที่สุดของฝั่งที่มักเรียกว่าฝั่ง "เสรีนิยม" ของศาล และเมื่อศาลมีความเห็น 5-4 ตามแนวความคิดของตนและแนวความคิดเสรีนิยมเป็นแนวความคิดเสียงข้างน้อย กินส์เบิร์กมักได้รับอำนาจในการกำหนดให้ผู้พิพากษารายใดรายหนึ่งทำความเห็นแย้งได้เนื่องจากกินส์เบิร์กเป็นผู้พิพากษาที่อายุมากที่สุด  กินส์เบิร์กเป็นผู้สร้างหลักการของผู้พิพากษาเสรีนิยมเสียงข้างน้อยที่มีคำวินิจฉัย "รวมกันเสียงเดียว" และในกรณีที่จะเป็น สามารถทำคำวินิจฉัยแบบรวมข้อพิจารณาทั้งหมดที่ผู้พิพากษาเสียงข้างน้อยทั้งหมดเห็นพ้องร่วมกันได้ด้วย
การทำแท้ง
กินส์เบิร์กให้สัมภาษณ์เกี่ยวกับประเด็นการทำแท้งและความเท่าเทียมกันทางเพศในหนังสือพิมพ์ นิวยอร์กไทมส์ เมื่อปี 2552 โดยกล่าวถึงการทำแท้งว่า "หลักการพื้นฐานคือรัฐไม่ควรเข้าไปยุ่งเกี่ยวใด ๆ กับการตัดสินใจของสตรี" แม้ว่ากินส์เบิร์กจะได้สนับสนุนสิทธิในการทำแท้งอย่างต่อเนื่อง และมีความเห็นพ้องในคำพิพากษาศาลสูงสุดในคดี Stenberg v. Carhart ที่วินิจฉัยว่ากฎหมายรัฐเนแบรสกาเกี่ยวกับการทำแท้งเมื่อลูกอ่อนเสียชีวิตก่อนออกจากครรภ์มารดานั้นไม่ชอบก็ตาม แต่เมื่อครบรอบ 40 ปีคำพิพากษาศาลสูงสุดในคดี Roe v. Wade  กินส์เบิร์กวิจารณ์ว่าคำวินิจฉัยในคดีดังกล่าวเป็นการยุติการเคลื่อนไหวเชิงประชาธิปไตยที่เพิ่มเริ่มต้นในการยกเลิกกฎหมายเกี่ยวกับการทำแท้งซึ่งอาจก่อให้เกิดความเห็นพ้องที่หนักแน่นยิ่งขึ้นในการสนับสนุนให้มีสิทธิในการทำแท้งต่อไป ในคดี Gonzales v. Carhart,  กินส์เบิร์กเป็นผู้พิพากษาเสียงข้างน้อยในคำวินิจฉัย 5-4 ที่ยืนหลักข้อจำกัดในการทำแท้งเมื่อลูกอ่อนเสียชีวิตก่อนออกจากครรภ์มารดา  ในความเห็นแย้งดังกล่าว กินส์เบิร์กปฏิเสธคำวินิจฉัยเสียงข้างมากที่กลับไปใช้ข้อวินิจฉัยทางนิติบัญญัติว่ากระบวนการดังกล่าวไม่ปลอดภัยสำหรับผู้หญิง โดยกินส์เบิร์กมุ่งวิจารณ์กระบวนการที่ทำให้สภาคองเกรสได้ข้อสรุป และความถูกต้องของข้อสรุปดังกล่าว กินส์เบิร์กยังมีความเห็นพ้องกับคำพิพากษาในคดี Whole Woman's Health v. Hellerstedt,  ซี่งยกเลิกกฎหมายของรัฐเท็กซัสในปี 2556 บางส่วนเกี่ยวกับการกำหนดหลักเกณฑ์ในเรื่องผู้ให้บริการทำแท้ง โดยกินส์เบิร์กมีความเห็นส่วนตนสั้น ๆ วิจารณ์กฎหมายที่กำลังเป็นประเด็นดังกล่าวยิ่งขึ้นไปอีก กินส์เบิร์กอ้างว่ากฎหมายดังกล่าวไม่ได้มีวัตถุประสงค์ในการคุ้มครองสุขภาพของผู้หญิงอย่างที่รัฐเท็กซัสอ้าง แต่กลับเป็นการจำกัดไม่ให้ผู้หญิงสามารถเข้าถึงการทำแท้งได้
การเลือกปฏิบัติทางเพศ
ในคดี United States v. Virginia, กินส์เบิร์กเป็นผู้ทำความเห็นของศาลที่วินิจฉัยว่านโยบายของสถาบันทหารเวอร์จิเนียซึ่งรับแต่เฉพาะเพศชาย เป็นการกระทำอันขัดข้อถ้อยคำว่าด้วยการคุ้มครองอย่างเท่าเทียมกันของรัฐธรรมนูญฉบับแก้ไขครั้งที่ 14 สถาบันทหารดังกล่าวเป็นสถาบันที่ได้แรงบันดาลใจมาจากการทหาร ดำเนินงานโดยรัฐบาล และเป็นสถาบันอันทรงเกียรติซึ่งมีนโยบายไม่รับผู้เข้าศึกษาเพศหญิง กินส์เบิร์กเห็นว่าตัวการระดับรัฐเช่นสถาบันทหารดังกล่าวจะใช้เพศมาเป็นเครื่องกีดกันไม่ให้เพศหญิงเข้าศึกษาในสถาบันทหารซึ่งมีกระบวนการศึกษาที่เป็นเอกลักษณ์ไม่ได้ กินส์เบิร์กเน้นย้ำว่ารัฐบาลต้องแสดงให้เห็นถึง "เหตุผลที่ฟังขึ้นได้เป็นอย่างยิ่ง" ในการใช้เพศเป็นเครื่องมือทำนองดังกล่าว กินส์เบิร์กมีความเห็นแย้งคำพิพากษาศาลสูงสุดในคดี Ledbetter v. Goodyear, ซึ่งเป็นคดีที่ลิลลี่ เลดเบตเตอร์ ผู้เป็นโจทก์ ฟ้องคดีต่อนายจ้างโดยอ้างว่ามีการจ่ายค่าจ้างไม่เท่าเทียมกันด้วยเหตุทางเพศ โดยอาศัยกฎหมายในลักษณะ 7 ของรัฐบัญญัติว่าด้วยสิทธิพลเมืองปี 2507 โดยในคำวินิจฉัยด้วยเสียง 5-4 องค์คณะเสียงข้างมากตีความว่าอายุความเริ่มนับตั้งแต่ระยะเวลาที่ได้มีการจ่ายค่าจ้างทุกคราวไป แม้ว่าผู้หญิงจะไม่ทราบว่าตนได้รับการจ่ายค่าจ้างต่ำกว่าผู้ร่วมงานที่เป็นผู้ชายจนกระทั่งเวลาผ่านไปบ้างแล้วก็ตาม  กินส์เบิร์กเห็นว่าคำวินิจฉัยดังกล่าวไม่สมเหตุผล โดยอ้างว่าปกติผู้หญิงมักไม่ทราบว่าตนได้รับค่าจ้างต่ำกว่า และย่อมไม่เป็นการยุติธรรมที่จะให้ผู้หญิงโต้แย้งใด ๆ เมื่อได้มีการจ่ายค่าจ้าง กินส์เบิร์กยังชี้ให้เห็นว่าผู้หญิงอาจไม่กล้าดำเนินการใด ๆ เพื่อสร้างแรงกระเพื่อมโดยฟ้องคดีเรียกเงินจำนวนเล็กน้อยท่ามกลางสภาพแวดล้อมที่เพศชายเป็นใหญ่ แต่กลับรอให้ความเหลื่อมล้ำเพิ่มจำนวนมากขึ้นเรื่อย ๆ ในความเห็นแย้งดังกล่าว กินส์เบิร์กเรียกร้องให้สภาคองเกรสแก้ไขถ้อยคำในลักษณะ 7 เพื่อให้กฎหมายมีผลเป็นการลบล้างคำพิพากษาศาลต่อไป เมื่อประธานาธิบดีบารัค โอบามาได้รับเลือกเป็นประธานาธิบดีในปี 2551 ได้มีการออกรัฐบัญญัติค่าจ้างเท่าเทียม ลิลลี่ เลดเบตเตอร์เป็นกฎหมาย ทำให้ลูกจ้างสามารถชนะคดีการจ่ายค่าจ้างไม่เท่าเทียมกันได้ง่ายขึ้น กินส์เบิร์กได้รับการกล่าวถึงว่าเป็นผู้จุดประกายให้มีกฎหมายดังกล่าวขึ้น
การตรวจค้นและการยึดทรัพย์
แม้ว่ากินส์เบิร์กจะไม่ได้เป็นผู้ทำคำวินิจฉัยเสียงข้างมากในคดี Safford Unified School District v. Redding, แต่กินส์เบิร์กก็ได้ชื่อว่าเป็นส่วนหนึ่งในการสร้างอิทธิพลต่อผู้พิพากษารายอื่น ๆ ในคดีดังกล่าว โดยศาลวินิจฉัยในคดีดังกล่าวว่า การที่โรงเรียนสั่งให้นักเรียนหญิงอายุ 13 ปีถอดบราและการเกงในเพื่อให้เจ้าหน้าที่หญิงตรวจค้นยาเสพติดเป็นการกระทำที่เกินกว่าเหตุ ในคำให้สัมภาษณ์ที่เผยแพร่ก่อนศาลมีคำพิพากษา กินส์เบิร์กให้ความเห็นว่าองค์คณะตุลาการบางรายไม่ได้ตระหนักถึงการเปลื้องเครื่องแต่งกายเพื่อตรวจค้นเด็กหญิงอายุ 13 ปีอย่างเต็มที่ โดยกินส์เบิร์กกล่าวว่า "องค์คณะดังกล่าวไม่เคยอยู่ในฐานะของเด็กหญิงอายุ 13 ปีเลย" ในคำพิพากษาเสียง 8-1 ในคดีดังกล่าว ศาลวินิจฉัยว่าการค้นตัวของโรงเรียนเป็นการกระทำเกินกว่าเหตุ ขัดต่อรัฐธรรมนูญฉบับแก้ไขครั้งที่ 4 และอนุญาตให้นักเรียนดำเนินการฟ้องคดีต่อโรงเรียนได้  โดยผู้พิพากษากินส์เบิร์กและผู้พิพากษาสตีเวนส์ยังได้อนุญาตให้นักเรียนฟ้องร้องเจ้าหน้าที่โรงเรียนเป็นรายบุคคลได้อีกด้วย
ในคดี Herring v. United States, กินส์เบิร์กแสดงความไม่เห็นด้วยกับคำวินิจฉัยของศาลในการปฏิเสธที่จะไม่ยอมรับหลักฐานในการพิจารณาคดี เนื่องจากเจ้าหน้าที่ตำรวจไม่อัพเดทระบบคอมพิวเตอร์  ในขณะที่ผู้พิพากษารอเบิตส์เน้นย้ำว่าการไม่ยอมรับหลักฐานเป็นไปเพื่อป้องปรามการกระทำโดยมิชอบของตำรวจ กินส์เบิร์กกลับมีความเห็นอย่างรุนแรงในการไม่ยอมรับหลักฐานดังกล่าวเพื่อเยียวยาการละเมิดสิทธิจำเลยตามรัฐธรรมนูญฉบับแก้ไขครั้งที่ 4  กินส์เบิร์กเห็นว่าการไม่ยอมรับหลักฐานเป็นกระบวนการที่ห้ามไม่ให้รัฐบาลหาประโยชน์จากความผิดพลาด และมีลักษณะเป็นการเยียวยาเพื่อปกป้องบูรณภาพในทางตุลาการและการเคารพต่อสิทธิพลเมือง  กินส์เบิร์กยังไม่ยอมรับข้ออ้างของผู้พิพากษารอเบิตส์ว่าการไม่ยอมรับหลักฐานย่อมไม่สามารถป้องปรามการกระทำผิดพลาดได้ โดยกล่าวว่าการให้ตำรวจต้องรับผิดชอบอย่างสูงต่อความผิดพลาดของตนย่อมจะทำให้ตำรวจใช้ความระมัดระวังมากยิ่งขึ้น